CELEX: 32018L0217
Language: mt
Date: 2018-01-31 00:00:00
Title: Direttiva tal-Kummissjoni (UE) 2018/217 tal-31 ta' Jannar 2018 li temenda d-Direttiva 2008/68/KE tal-Parlament Ewropew u tal-Kunsill dwar it-trasport intern ta' oġġetti perikolużi, permezz tal-adattament tat-Taqsima I.1 tal-Anness I tagħha mal-progress xjentifiku u tekniku

15.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 42/52
            
         DIRETTIVA TAL-KUMMISSJONI (UE) 2018/217
   tal-31 ta' Jannar 2018
   li temenda d-Direttiva 2008/68/KE tal-Parlament Ewropew u tal-Kunsill dwar it-trasport intern ta' oġġetti perikolużi, permezz tal-adattament tat-Taqsima I.1 tal-Anness I tagħha mal-progress xjentifiku u tekniku
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport intern ta' oġġetti perikolużi (1), u b'mod partikolari l-Artikolu 8(1) tagħha,
   Billi:
   
               (1)
            
            
               It-Taqsima I.1 tal-Anness I tad-Direttiva 2008/68/KE tirreferi għad-dispożizzjonijiet stipulati fil-ftehim internazzjonali dwar it-trasport bit-triq ta' oġġetti perikolużi kif iddefiniti fl-Artikolu 2 ta' dik id-Direttiva.
            
         
               (2)
            
            
               Id-dispożizzjonijiet ta' dak il-ftehim internazzjonali jeħtieġ li jiġu aġġornati regolarment skont l-Artikolu 14 tal-Ftehim Ewropew dwar it-trasport internazzjonali ta' oġġetti perikolużi bit-triq (ADR). L-aħħar verżjoni emendata tal-ftehim internazzjonali se tapplika b'seħħ mit-3 ta' Jannar 2018.
            
         
               (3)
            
            
               Jenħtieġ għalhekk li t-Taqsima I.1 tal-Anness I tad-Direttiva 2008/68/KE tiġi emendata skont dan.
            
         
               (4)
            
            
               Il-miżuri previsti f'din id-Direttiva huma skont l-opinjoni tal-Kumitat dwar it-trasport ta' oġġetti perikolużi,
            
         ADOTTAT DIN ID-DIRETTIVA:
   Artikolu 1
   Fl-Anness I tad-Direttiva 2008/68/KE it-Taqsima I.1 tinbidel b'dan li ġej:
   
      “I.1   ADR
      
      Fl-Annessi A u B tal-ADR, kif applikabbli b'effett mit-3 ta' Jannar 2018, huwa mifhum li l-frażi “parti kontraenti” hija mibdula bil-frażi “Stat Membru” kif xieraq.”.
   
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mit-3 ta' Lulju 2018. Huma għandhom jikkomunikaw minnufih lill-Kummissjoni t-testi ta' dawk id-dispożizzjonijiet.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, il-31 ta' Jannar 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 260, 30.9.2008, p. 13.